ವಿಕ್ರಂ ಭಟ್ ಇಂದ ಲಲಿತ್ ಮೋದಿವರೆಗೆ. 10 ಜನರೊಂದಿಗೆ ಸುಶ್ಮಿತಾ ಸೇನ್ ಡೇಟಿಂಗ್. ಮುಂಬೈ: ಮಾಜಿ ವಿಶ್ವಸುಂದರಿ ಸುಶ್ಮಿತಾ ಸೇನ್ ಅವರು ಲಲಿತ್ ಮೋದಿ ಅವರೊಂದಿಗೆ ಡೇಟಿಂಗ್ ನಲ್ಲಿ ಇರುವ ಸುದ್ದಿ ಈಗ ಸಾಮಾಜಿಕ ಜಾಲತಾಣಗಳಲ್ಲಿ ಹರಿದಾಡುತ್ತಿವೆ. ಇದೇ ವೇಳೆ ಅವರು ಇಷ್ಟು ವರ್ಷ ಎಷ್ಟೆಲ್ಲಾ ಜನರೊಂದಿಗೆ ಡೇಟಿಂಗ್ ಮಾಡಿದ್ದಾರೆ ಎಂಬ ವಿವರಗಳೂ ಹರಿದಾಡುತ್ತಿವೆ. ಸುಶ್ಮಿತಾ ಲವ್ ಲೈಫ್ ನ ಒಂದಿಷ್ಟು ಮಾಹಿತಿ ಇಲ್ಲಿದೆ. ಮಾಜಿ ವಿಶ್ವಸುಂದರಿ ಸುಶ್ಮಿತಾ ಸೇನ್ ಅವರೊಂದಿಗೆ ಡೇಟಿಂಗ್ ಮಾಡುತ್ತಿರುವುದಾಗಿ ಲಲಿತ್ ಮೋದಿ ಟ್ವೀಟ್ ಮಾಡಿದ್ದು, ಸುಶ್ಮಿತಾ ಸೇನ್ ಜೊತೆ ಹೊಸ ಜೀವನ ಆರಂಭ ಎಂದಿದ್ಧಾರೆ. ಇಬ್ಬರು ಜೊತೆಗಿರೋ ಫೋಟೋ ಶೇರ್ ಮಾಡಿದ್ಧಾರೆ. ಲಲಿತ್ ಮೋದಿ ಇಬ್ಬರೂ ಡೇಟಿಂಗ್ನಲ್ಲಿ ಇದ್ದೇವೆ, ಶೀಘ್ರದಲ್ಲೇ ಮದುವೆಯಾಗ್ತೇವೆ ಎಂದು ತಿಳಿಸಿದ್ಧಾರೆ. Just back in london after a whirling global tour maldives sardinia with the families not to mention my betterhalf sushmitasen47 a new beginning a new life finally. Over the moon. pic.twitter.comVvks5afTfz Lalit Kumar Modi LalitKModi Just for clarity. Not married just dating each other. That too it will happen one day. pic.twitter.comRx6ze6lrhE Lalit Kumar Modi LalitKModi ರೋಹ್ಮನ್ ಶಾಲ್: 2018ರಲ್ಲಿ ಸುಶ್ಮಿತಾ ಸೇನ್ ತಾವು ರೋಹ್ಮನ್ ಜೊತೆ ಇರುವ ಫೋಟೋ ಹಂಚಿಕೊಂಡ್ಡರು. ಆ ಬಳಿಕ ಹಲವೆಡೆ ಇಬ್ಬರೂ ಒಟ್ಟಿಗೆ ಕಾಣಿಸಿಕೊಂಡಿದ್ದರು. ಕೊನೆಗೆ ಇಬ್ಬರು ಡೇಟಿಂಗ್ ನಲ್ಲಿರುವುದು ದೃಢಪಟ್ಟಿತ್ತು. ಆದರೆ ಅವರಿಬ್ಬರೂ 2021 ರ ಡಿಸೆಂಬರ್ 23 ರಂದು ಬ್ರೇಕಪ್ ಮಾಡಿಕೊಂಡರು. ನಾವು ಗೆಳೆಯರಾಗಿ ನಮ್ಮ ಪಯಣ ಆರಂಭಿಸಿದೆವು, ಈಗ ಗೆಳೆಯರಾಗೇ ಇರುತ್ತಿದ್ದೇವೆ ಎಂದು ಸುಶ್ಮಿತಾ ಸೇನ್ ಪೋಸ್ಟ್ ಮಾಡಿದ್ದರು. A post shared by Sushmita Sen sushmitasen47 ವಿಕ್ರಮ್ ಭಟ್: 1996ರ ಸಮಯದಲ್ಲಿ ವಿಕ್ರಮ್ ಭಟ್ ಹಾಗೂ ಸುಶ್ಮಿತಾ ಸೇನ್ ಬಾಲಿವುಡ್ನ ಕ್ಯೂಟ್ ಕಪಲ್ ಆಗಿದ್ದರು. ಇಬ್ಬರೂ ಒಟ್ಟಿಗೇ ಸುತ್ತಾಡಿದ್ದರು. ಇವರಿಬ್ಬರೂ ದಸ್ತಕ್ ಚಿತ್ರದ ಶೂಟಿಂಗ್ ವೇಳೆ ಒಟ್ಟಾಗಿ ಕಾಣಿಸಿಕೊಂಡಿದ್ದರು. ಈ ಚಿತ್ರ 1996ರಲ್ಲಿ ತೆರೆಗೆ ಬಂತು. ಈ ಚಿತ್ರಕ್ಕೆ ಸುಶ್ಮಿತಾ ನಾಯಕಿ. ವಿಕ್ರಮ್ ಅವರು ಈ ಚಿತ್ರಕ್ಕೆ ಕಥೆ ಬರೆದಿದ್ದರು. ಸಂದರ್ಶನವೊಂದರಲ್ಲಿ ಸುಶ್ಮಿತಾ ಸೇನೆ ಅವರು ವಿಕ್ರಮ್ ಭಟ್ ರೊಂದಿಗಿನ ತಮ್ಮ ಸಂಬಂಧವನ್ನು ಒಪ್ಪಿಕೊಂಡಿದ್ದರು. ರಣದೀಪ್ ಹೂಡ: ಬಾಲಿವುಡ್ ನಟ ರಣದೀಪ್ ಹೂಡ ಹಾಗೂ ಸುಶ್ಮಿತಾ ಸೇನ್ 3 ವರ್ಷಗಳ ಕಾಲ ರಿಲೇಶನ್ಶಿಪ್ನಲ್ಲಿದ್ದರು. ಈ ಬಗ್ಗೆ ದೊಡ್ಡ ಮಟ್ಟದ ಚರ್ಚೆ ಆಗಿತ್ತು. ಸುಶ್ಮಿತಾ ಸೇನ್ ಜೊತೆ ಬ್ರೇಕಪ್ ಮಾಡಿಕೊಂಡಿದ್ದು ನನ್ನ ಜೀವನದ ಅತ್ಯಂತ ಒಳ್ಳೆಯ ವಿಚಾರ ಎಂದು ರಣದೀಪ್ ಹೂಡಾ ಸಂದರ್ಶವೊಂದರಲ್ಲಿ ಹೇಳಿಕೊಂಡಿದ್ದರು. ಈ ಮೂಲಕ ಅವರ ನಡುವಿನ ಸಂಬಂಧ ಅಂತ್ಯವಾಗಿತ್ತು. ಬಂಟಿ ಸಚ್ದೇವ್: ಕಾರ್ನರ್ ಸ್ಟೋನ್ ಎಂಬ ಟ್ಯಾಲೆಂಟ್ ಮ್ಯಾನೇಜ್ ಮೆಂಟ್ ಕಂಪನಿ ಹೊಂದಿದ್ದ ಬಂಟಿ ಸಚ್ ದೇವ್ ಮತ್ತು ಸುಶ್ಮಿತಾ ಸೇನ್ ಹಲವು ಬಾರಿ ಒಟ್ಟಿಗೆ ಕಾಣಿಸಿಕೊಂಡಿದ್ದರು. ಆ ಸಂದರ್ಭದಲ್ಲಿ ಬಂಟಿ ಸಚ್ ದೇವ್ ಸುಶ್ಮಿತಾರ ಮ್ಯಾನೇಜರ್ ಆಗಿದ್ದರು. ತಮ್ಮ ನಡುವಿನ ಸಂಬಂಧದ ಕುರಿತು ಸುಶ್ಮಿತಾ ಯಾವುದೇ ಪ್ರತಿಕ್ರಿಯೆ ನೀಡಿರಲಿಲ್ಲ. ವಾಸಿಮ್ ಅಕ್ರಮ್: ಪಾಕಿಸ್ತಾನ ಕ್ರಿಕೆಟ್ ತಂಡದ ಮಾಜಿ ನಾಯಕ ವಾಸಿಮ್ ಅಕ್ರಮ್ ಮತ್ತು ಸುಶ್ಮಿತಾ ಸೇನ್ ನಡುವೆ ಪ್ರೀತಿ ಇದೆ ಎನ್ನಲಾಗಿತ್ತು. ಡ್ಯಾನ್ಸ್ ರಿಯಾಲಿಟಿ ಶೋದಲ್ಲಿ ಪಾಲ್ಗೊಂಡಿದ್ದ ವೇಳೆ ಇವರಿಬ್ಬರ ನಡುವೆ ಹೆಚ್ಚು ಆತ್ಮೀಯತೆ ಬೆಳೆದಿತ್ತು. ಆದರೆ ಲಲಿತ್ ಮೋದಿ ಜೊತೆ ಸುಶ್ಮಿತಾ ಹೆಚ್ಚು ಆತ್ಮೀಯರಾಗಿದ್ದರು ಎಂಬ ಕಾರಣಕ್ಕಾಗಿ ಐದೇ ತಿಂಗಳಲ್ಲಿ ಈ ಸಂಬಂಧ ಮುರಿದು ಬಿದ್ದಿತ್ತು. ರಿತಿಕ್ ಭಾಸಿನ್ : 2015ರಲ್ಲಿ ಮುಂಬೈ ಮೂಲದ ರೆಸ್ಟೋರೆಂಟ್ ಮಾಲೀಕ ರಿತಿಕ್ ಭಾಸಿನ್ ಜೊತೆ ಡೇಟಿಂಗ್ ಮಾಡುತ್ತಿರುವುದಾಗಿ ಸುಶ್ಮಿತಾ ಸೇನ್ ಹೇಳಿದ್ದರು. ಇವರ ಅನೇಕ ಕಡೆಗಳಲ್ಲಿ ಒಟ್ಟಾಗಿ ಸುತ್ತಾಟ ನಡೆಸಿದ್ದರು. ಆದರೆ, ಇವರ ಸಂಬಂಧ ಹೆಚ್ಚು ಕಾಲ ಬಾಳಲಿಲ್ಲ. ಮುದಸ್ಸರ್ ಆಜೀಜ್: ನಿರ್ದೇಶಕ ಮುದಸ್ಸಾರ್ ಆಜಿಜ್ ಜತೆ ಸುಶ್ಮಿತಾ ಲವ್ ಅಫೇರ್ ಇಟ್ಟುಕೊಂಡಿದ್ದರು ಎನ್ನಲಾಗಿತ್ತು. ಇವರ ಸಂಬಂಧದ ಬಗ್ಗೆ ಹರಡಿದ್ದ ಗಾಸಿಪ್ ಗಳಿಂದ ಮುದಸ್ಸಾರ್ ಪಾಲಕರು ಸಾಕಷ್ಟು ಡಿಸ್ಟರ್ಬ್ ಆಗಿದ್ದರಂತೆ. ಈ ಬಗ್ಗೆ ಸಂದರ್ಶನದಲ್ಲಿ ಮುದಸ್ಸಾರ್ ಹೇಳಿಕೊಂಡಿದ್ದರು. ಇಮ್ತಿಯಾಜ್ ಖತ್ರಿ: ಸುಶ್ಮಿತಾ ಸೇನ್ ತಮ್ಮ 36 ವರ್ಷ ವಯಸ್ಸಿನಲ್ಲಿ 22 ವರ್ಷದ ಉದ್ಯಮಿ ಇಮ್ತಿಯಾಜ್ ಖತ್ರಿ ಜೊತೆ ಡೇಟಿಂಗ್ ನಡೆಸುತ್ತಿದ್ದರು ಎಂದು ಸುದ್ದಿಯಾಗಿತ್ತು. ಗೋವಾದಲ್ಲಿ ಇಬ್ಬರೂ ಒಟ್ಟಾಗಿ ಕಾಣಿಸಿಕೊಂಡಿದ್ದರು. ಸುಶ್ಮಿತಾ ಈ ಕುರಿತು ಯಾವುದೇ ಪ್ರತಿಕ್ರಿಯೆ ನೀಡಿರಲಿಲ್ಲ. ಆದರೆ ಇಮ್ತಿಯಾಜ್ ಖತ್ರಿ ತಾವು ಉತ್ತಮ ಸ್ನೇಹಿತರು ಎಂದು ತಿಳಿಸಿದ್ದರು. ಸಬೀರ್ ಭಾಟಿಯಾ : ಹಾಟ್ಮೇಲ್ ಸಂಸ್ಥಾಪಕ ಸಬೀರ್ ಭಾಟಿಯಾ ಜತೆ ಸುಶ್ಮಿತಾ ರಿಲೇಶನ್ಶಿಪ್ನಲ್ಲಿದ್ದರು ಎನ್ನಲಾಗಿದೆ. ಸುಶ್ಮಿತಾಗೆ 10.5 ಕ್ಯಾರಟ್ನ ಡೈಮಂಡ್ಅನ್ನು ಸಬೀರ್ ಗಿಫ್ಟ್ ನೀಡಿದ್ದರು ಎಂದು ವರದಿಯಾಗಿತ್ತು. ಇದೇ ವೇಳೆ ಇವರಿಬ್ಬರ ನಡುವಿನ ರಿಲೇಶನ್ ಶಿಪ್ ಹೆಚ್ಚು ದಿನ ಉಳಿಯಲಿಲ್ಲ.